Norske Intelligenssedler, 1787-08-08
Theoretiske Materier. 1) For en Afhandling om en nye Green af Handel eller Vindskibelighed, som bevises at kunde blive nyttig for Stiftet, passelig paa dets Trang og Beskaffenhed, og uden at være andre Indretninger til Hinder, eller nogens Rettigheder til Fornærmelse, beqvem til at blive en Næringsvei i det mindste for en af Stiftets meest næringsløse Kiøbstæder, udsætter Selskabet en Præmie af 50 Rigsdaler. 2.) For den beste Efterretning om den beqvemmeste Plan til Bøygde Magaziners Oprettelse her i Landet uden Byrde for den Kongelige Kasse, udsætter Sælskabet en Præmie af 30 Rigsdaler. For at giøre en slig Plan fuldstændig, maae derved nødvendigen haves Hensigt til Bøygdernes forskiællige Beliggenhed, Frugtbarhed, Afstand fra Kiøbstæderne, Folkemængde og fleere Omstændigheder, der foraarsage at en Plan, skiønt passelig for en eller anden Bøygd i sær, kunde dog paa de fleeste Stæder blive umuelig at iværksætte. 3) Det er bekiendt, at her i Landet findes en Mængde af Myrer, Moser og andre sumpige Stæder, som ey allerne ere unyttige men endog skadelige i Betragtning af de usunde og kolde Dunster de kaste fra sig, hvorved de angrænsende Marker i Almindelighed udsættes for Nattefrost. Erfarenhed lærer derimod at slige Stæder kan med maadelig Omkostning forvandles til de ypperligste Agre og Enge, der i sær udi tørre Aar skulle langt mindre end de høylændte Marker være udsatte for Misvæxt. Der kan altsaa ey tvivles om at deslige sumpige Stæders Udgravning og Opdyrkelse vilde være af lige saa stor Nytte for Landet i Almindelighed som Eyeren i Særdeleshed. Selskabet ønskede derfor at blive i Stand til for det første at meddeele den almindelige Mand al den i denne Materie fornødne Oplysning, og udsætter til den Ende en Belønning af 20 Rigsdaler for den fuldstændigste Afhandling om den beqvemmeste og mindst bekostelige Maade at optage saadanne Stæder til Ager og Eng, læmpet efter deres forskiællige Art og Beskaffenhed. Hvorhos maatte følge en sikker og paa Erfarenhed grundet Beregning over den af saadant Arbeyde flydende Fordeel, efter at alle de fornødne Omkostninger ere fradragne. 4) At Høefrøet, som i Almindelighed blandet med Giødselen, fylder Ageren, med Ukrud, kunde, naar det blev opsamlet, med største Nytte bruges saavel til Føde for alle Slags smaae Kreaturer, som til at besaae de Agre der skulde indlægges til Eng, er en bekiendt Sandhed. For herom at biebringe Landmanden den fornødne Oplysning, udsættes en Præmie af 10 Rigsdaler for den beste Efterretning om Maaden at samle og nytte Høefrøe, hvorved tillige ventes en Beskrivelse, og Aftegning af den beqvemmeste Indretning af Hækker og Krybber i Stald, Fæ og Faarehuus. 5) For den beste og fuldstændigste Afhandling om den i alle Henseender fordeelagtigste og beqvemmeste Bygning og Indretning af et Fæe-Huus; saavel i Henseende til at Qvæget derved bedst kunde trives, som til at bevare Giødselen, under Tag og samle Urinen som den bedste Giødsel) i en Kumme eller Dæmning under Fæe-Huuset, med fleere andre Fordeele, udsetter Selskabet en Præmie af 30 Rigsdaler. Kunde i samme Afhandling tillige viises den bedste og fuldstændigste Forrings-Maade, samt, hvorvidt Sommer-Stald-Foeringen her i Landet kan være tienlig og, efter nogenledes rigtige Beregning, fordeelagtig, eller ikke, vil Selskabet være betænkt paa at paaskiønne samme med Præmiens Forhøyelse efter Fortieneste. 6) For den beste Plan til Forbedring i Brand-Anstalterne for Kiøbstæderne i Aggershuus Stift, indrettet efter et hvert Steds forskiællige Beliggenhed, Bygnings-Maade m.v., saavel til at forekomme som til at dæmpe, ulykkelig Jldebrand, udsettes en Belønning af 20 Rigsdaler. Alle disse Præmier maatte æskes inden dette Aars Udgang, eller i det seeneste, inden Martii Maaned 1788.